open-index/open-wikipedia-markdown huggingface dataset:
Ray Bassil

**Ray Bassil** (s. 20. lokakuuta 1988) on libanonilainen haulikkoampuja.

Ray Bassil on saavuttanut MM-kilpailuissa pronssia tyttöjen trapissa Nikosiassa 2007 tuloksella 61.
## Lähteet
*Profiili ISSF Newsissä
*ISSF:n tietokanta
Rajakosken voimalaitos

**Rajakosken voimalaitos** ( / GES-6) on vesivoimala Petsamossa Paatsjoen varrella ja valmistunut 1956. Sähkövesivoimalaitoksen teho on 43,2 MW ja keskimääräinen vuosituotanto on 228 GWh/a. Voimalaitoksen omistaa RAO UES:n TGK-1:n tytäryhtiö Kolskenergo (Kuolan energia).
Osku Torro

**Osku Kalervo Tapio Torro** (s. 21. elokuuta 1979 Jyväskylä) on suomalainen korkeushyppääjä, joka edustaa Jyväskylän Kenttäurheilijoita. Hänen valmentajanaan on toiminut vuodesta 2004 lähtien Juha Isolehto. Vuosina 1996–2001 häntä valmensi Janne Lahtinen.

## Ura
### SM-taso
Torro on ollut SM-mitaleilla vuodesta 2005 eli 11 kertaa peräkkäin. Kalevan kisoissa hän on saavuttanut kultaa vuosina 2010 ja 2012, hopeaa vuosina 2007, 2008, 2009, 2011, 2013 ja 2014 sekä pronssia vuosina 2005, 2006 ja 2015. SM-hallikisoissa hän on saavuttanut mestaruuden vuonna 2006 ja 2010, hopeaa vuosina 2008 ja 2014 ja pronssia vuosina 2007 ja 2013.

### Arvokisat ja maaottelut
Arvokilpailuissa Torro ei ole selviytynyt kertaakaan loppukilpailuun: Göteborgin EM-kilpailuissa 2006 hän oli karsinnan 23:s tuloksella 215 cm. Vuonna 2007 hän oli mukana Birminghamin sisäratojen EM-kisoissa, missä hän karsiutui hypättyään 223 cm. Hän karsiutui myös Dohan sisäratojen MM-kilpailuissa 2010 tuloksella 223, saman vuoden Barcelonan EM-kilpailuissa tuloksella 219, vuoden 2011 Pariisin sisäratojen EM-kilpailuissa tuloksella 222, saman vuoden Daegun MM-kilpailuissa tuloksella 216 sekä  Helsingin EM-kilpailuissa 2012 tuloksella 219. Lontoon kesäolympialaisissa 2012 Torro karsiutui tuloksella 221 sijoittuen jaetulle 16. sijalle.

Suomi–Ruotsi-maaottelussa Torro on ollut mukana kahdeksan kertaa. Hän voitti lajinsa vuonna 2010, oli toinen vuosina 2009, 2012 ja 2013, kolmas vuosina 2007 ja 2008 ja viides vuonna 2004. Vuonna 2011 Torro loukkaantui juuri ennen kilpailua.

Vuonna 2010 Torro hyppäsi Suomen halliennätyksen 232 cm Saksan Wuppertalissa järjestetyissä kilpailuissa. 5. helmikuuta 2011 hän paransi ennätystä hyppäämällä Tampereella 233 cm. Ulkona hän on hypännyt parhaimmillaan 228 Jyväskylässä 2012.

## Yksityiselämä
Osku Torro avioitui kolmiloikkaaja ja pituushyppääjä Elina Torron (o.s. Sorsa) kanssa vuonna 2010.

## Lähteet

## Aiheesta muualla
* Osku Torron kotisivut 
*
José Christian Chávez Garza

**José Christian Chávez Garza** (syntynyt 7. elokuuta 1983) on meksikolainen näyttelijä ja laulaja. Hänen tunnetuin roolinsa oli Giovanni Méndez López telenovelassa Rebelde.

## Diskografia
### [[RBD]]:n kanssa
;Espanjankieliset studioalbumit
#*[[Rebelde (album)|Rebelde]]* (2004)
#*[[Nuestro Amor]]* (2005)b
#*[[Celestial (RBD album)|Celestial]] (2006)
#*Empezar Desde Cero (2007)
;Englanninkieliset studioalbumit
#*[[Rebels (album)|Rebels]]* (2006)
;Portugalinkieliset studioalbumit
#*[[Rebelde (Edição Brasil)]]* – Portugalinkielinen versio *Rebelde*:stä (2005)
#*[[Nosso Amor Rebelde]]* – Portugalinkielinen versio *Nuestro Amor*:sta (2006)
#*[[Celestial (Versão Brasil)]]* – Portugalinkielinen versio *Celestial*:sta (2006)

;Livealbumit/DVD:t
#*Tour Generación RBD En Vivo [[Tour Generación RBD En Vivo|CD]]/[[Tour Generación RBD En Vivo (DVD)|DVD]]* (2005)
#*Live In Hollywood [[Live In Hollywood (RBD album)|CD]]/[[Live In Hollywood (DVD)|DVD]]* (2006)
#*[[¿Que Hay Detrás de RBD?]]* (2006)
#*[[Live In Rio]]* (2007)
#*Hecho En España [[Hecho En España|CD]]/[[Hecho En España (DVD)|DVD]]* (2007)

;Rebelde-DVD:t
#**' (2006)
#**' (2007)
#** (2007)

;Koosteet
#'' (2007)

## Aiheesta muualla

*RBD:n virallinen kotisivu
Hevoskosken voimalaitos

**Hevoskosken voimalaitos** (, ) on yksi Paatsjoen vesivoimalaketjun voimalaitoksista Norjan ja Venäjän rajalla. Laitoksen teho on 47 MW ja keskimääräinen vuosituotanto on 215 GWh. Laitoksella on kaksi sähkögeneraattoria.

Voimalaitoksen omistaa venäläisen TGK-1:n tytäryhtiö Kolskenergo. Laitoksen rakentaminen aloitettiin 1956 ja se valmistui 1970. Se on norjalaisten rakentama.  Laitos patoaa yläpuolelleen Paatsjokeen Hevoskosken tekojärven, jonka pinta on 70 m meren pinnan yläpuolella. 

## Aiheesta muualla
*Norjalainen rajavesikartta alueesta
Boris Glebin voimalaitos

**Boris Glebin voimalaitos** () on Paatsjoessa Kolttakönkäällä Venäjän ja Norjan rajalla, Boris Glebin alueen eteläreunalla sijaitseva vesivoimala. Se on Paatsjoen voimalaitoksista alin. Laitoksen rakentaminen alkoi 1960 ja se otettiin tuotantokäyttöön 1964. Laitoksen teho on 56 MW ja sen keskimääräinen vuosituotanto on 272 GWh/a. Laitoksessa on kaksi sähkögeneraattoria.

Boris Glebin rakentamisessa norjalaiset ja neuvostoliittolaiset toimivat yhteistyössä. Maat myös vaihtoivat alueiden hallintaa sen ja Hevoskosken voimalaitoksen rakentamisessa. Osa Boris Glebin vesisähkövoimalaitoksesta sijaitsee Norjan puolella. 1955 Neuvostoliitto sitoutui toimittamaan 40% Boris Glebissä tuotetusta sähköstä Norjalle. Käytännössä sähköntoimituksia varten rakennettiin 1971 sähkönsiirtolinja. Neuvostoliittolainen sähkö oli kuitenkin normeiltaan väljemmin määriteltyä kuin norjalainen, minkä vuoksi norjalaisissa sähkölaitteissa saattoi tulla ongelmia. Norjalaiset osallistuivat 1986 sähkölaitteiston uusimiseen, jolloin ongelmat hävisivät.

Rakentamisvaiheessa alue avattiin viisumivapaalle liikkumiselle, mikä sen jälkeen lopetettiin siksi, että osapuolet pelkäsivät kylmän sodan hengessä sitä, että paikallisia värvätään luvattomaan tiedustelutoimintaan, vakoiluun, mikä tuolloin oli tavanomaista.

Norjalaiset urakoitsijat suorittivat rakennustyön. Hankkeen teknisestä puolesta ja itse varsinaisen voimalaitoksen rakentamisesta vastasi Norelektro.

## Katso myös
*Boris Gleb

## Lähteet

## Aiheesta muualla
*Boris Gleb . Rajaton vesi Paatsjoki-sivusto.
Simon Marsden

**Simon Neville Llewelyn Marsden**, Grimsbyn 4. baronetti (1. joulukuuta 1948 – 22. tammikuuta 2012) oli brittiläinen valokuvaaja. Hänet tunnetaan lähinnä useista kuvista, joita hän on ottanut tunnetuista kummituskohteista. 

Marsdenin kuvia on esitelty museoissa eri puolilla maailmaa. Hän on julkaissut myös useita kirjoja. Hän peri vuonna 1997 veljensä Nigelin arvon baronettina. 

Marsdenin kuvia käytettiin Cradle of Filthin *[[Dusk and Her Embrace]]* -levyn (1996) kannessa ja sisäsivuilla.

## Lähteet

## Aiheesta muualla
* Marsdenin sivusto
Delftin teknillinen yliopisto

**Delftin teknillinen yliopisto** () on Delftissä sijaitseva Alankomaiden suurin teknillinen korkeakoulu. Yliopistossa on noin 19 000 opiskelijaa ja 2100 tutkijaa, mukaan lukien 200 professoria. Sen esiaste perustettiin 8. tammikuuta 1842.

Kampus sijaitsi Delftin vanhassa osassa kunnes yliopisto vähitellen siirtyi vuoteen 1997 mennessä siirrettiin sivummalle. Se sijaitsee nykyisin Mekelpark-alueella.  

## Tiedekunnat

Delft-TU:ssa on kahdeksan tiedekuntaa

* 3mE eli konetekniikka, meritekniikka ja materiaalitekniikka
* BK; arkkitehtuuri
* CiTG; rakennustekniikka ja geotieteet
* EWI; elektroniikka, matematiikka ja tietotekniikka
* IO; teollinen suunnittelu
* LR; lento- ja avaruustekniikka; NIVR eli Hollannin ilmailu- ja avaruustekniikan rahoittajaorganisaatio sijaitsee samassa rakennuksessa kuin lentotekniikan osasto
* TBM; teknologia ja johtaminen
* TNW; sovellettu tutkimus

## Instituutit
Delft-TU:lla on seuraavat erilliset tutkimusinstituutit:
* Delft Institute of Microelectronics and Submicron Technology (DIMES), joka tutkii mikroelektroniikkaa
* International Research Centre for Telecommunications-transmission and Radar (IRCTR), joka tutkii langatonta tietoliikennettä ja tutkatekniikkaa
* Kavli Institute of Nanoscience tutkii nanotekniikkaa
* Netherlands Institute of Metals Research (NIMR) on metallurgian tutkimuslaitos
* Reactor Institute Delft (RID) (entinen Interfacultary Reactor Institute) on ydintekniikan tutkimusta varten 
* The Research Institute for Housing, Urban and Mobility Studies (OTB) tutkii asumista ja liikkumista.

## Rehtorit
* 1993&ndash;1997: K. F. Wakker, joka on ollut mm. Hollannin päädelegaatteja ESA:ssa 
* 1997&ndash;1998: J. Blauwendraad
* 1998&ndash;2002: K. F. Wakker
* 2002 alkaen: J. T. Fokkema

## Lähteet

## Aiheesta muualla

* Delft TU:n kotisivu 
* Overview of all Master's programmes at Delft University of Technology
* Promood - yliopiston tohtoreiden järjestö 
* VSSD, Delftin opiskeloiden järjestö 
* Promood , PROMOvendi Overleg Delft
* VSSD, Vereniging voor Studie- en Studentenbelangen te Delft
Buyang

**Buyang** voi tarkoittaa:

* buyangit, etninen ryhmä Kiinassa
* buyangin kieli, Kiinassa puhuttava tai-kadaikieli
* Buyang, kiinalainen mönkijävalmistaja.
Michael Landes

**Michael Christopher Landes** (s. 18. syyskuuta 1972) on yhdysvaltalainen näyttelijä. Hänet tunnetaan muiden muassa televisiosarjoista *[[Teräsmieheni]]* (Jimmy Olsen), *Special Unit 2*, *[[Bel-Airin prinssi]]* ja *The Wedding Bells*. Hän on esiintynyt myös elokuvissa, joiden joukossa on *Final Destination – viimeinen määränpää 2* (2003). 

Landes syntyi Bronxissa, New Yorkissa, ja meni vuonna 2000 naimisiin näyttelijä Wendy Bensonin kanssa.

## Aiheesta muualla
*
LMS

**LMS** voi tarkoittaa:

* Le Mans Series -urheiluautokilpasarjaa
* Oppimisen hallintajärjestelmää (learning management system, LMS)
Daphne Maxwell Reid

**Daphne Maxwell Reid** (s. 13. heinäkuuta 1948) on yhdysvaltalainen näyttelijä ja malli. Hän valmistui Bronx High School of Sciencesta ja Northwestern Universitysta.

Suuri yleisö muistaa afroamerikkalaisen Reidin parhaiten Vivian Banksin roolista televisiosarjassa *[[Bel-Airin prinssi]]*. Hänen puolisonsa on näyttelijä Tim Reid.

## Aiheesta muualla
*
PHMG

**PHMG** on biosidinen desinfiointiaine, jonka vaikutus perustuu sen voimakkaaseen kationiseen varaukseen fysiologisella pH-alueella. Positiivisesti varautunut PHMG-molekyyli kiinnittyy elävän solun negatiivisesti varattuun solukalvoon. PHMG estää solukalvon toimintaa, muun muassa sokerimolekyylien oton ravintoliuoksesta soluun. Bakteerit ovat herkempiä kuin homeet (sienet). Nisäkässolut ovat herkempiä PHMG:n toksiselle vaikutukselle kuin mikrobisolut, keuhkosolut erityisen herkkiä. PHMG aiheuttaa keuhkosolujen nekroottisen kuoleman jo 2 ppm (2 mg/litra) pitoisuudessa, kun homesienet yleisesti kestävät 50–200 ppm pitoisuuksia. 

Suun kautta otettuna PHMG ei ole kovin myrkyllistä, mutta se on hengitysmyrkyllinen aiheuttaen sekä koe-eläimissä että ihmisellä pienten keuhkoputkien (bronkioolit) nekroottisen tuhoutumisen. Tästä seuraa keuhkoputkien interstitiaalikudoksen tulehdus ja keuhkofibroosi. Keuhkofibroosista seuraa keuhkojen hapenottokyvyn pysyvä alentuminen. PHMG osoitettiin aiheuttajaksi Etelä-Koreassa sattuneisiin vammautumisiin ja kuolemantapauksiin liittyen sen käyttöön asuntojen sisäilman kostuttimissa .

PHMG:tä on aiemmin käytetty 200–5&nbsp;000 ppm vesiliuoksena ihon ja instrumenttien desinfiointiin. Euroopan komissio kielsi 1.2.2013 alkaen PHMG:n käytön Euroopan unionin maissa kaikilla sen aiemmilla sovellusalueilla. 

Euroopan komissio on kieltänyt PHMG:n markkinoille saattamisen ja käytön kaikissa biosidisissä käytöissä. 

## Lähteet

## Aiheesta muualla
*ChemBlink: Polyhexamethyleneguanidine hydrochloride
Kolttaköngäs

**Kolttaköngäs** eli **Boris Gleb** (, , ) on noin 3,6 neliökilometrin laajuinen Venäjän federaatiolle kuuluva alue muilta osin Norjalle kuuluvalla Paatsjoen länsirannalla. Ruotsi-Norjan ja Venäjän keisarikunnan rajankäynnissä 1826 valtioiden rajaksi sovittiin Paatsjoki, mutta tässä kohdassa raja poikkeaa joesta niin että Boris Gleb tuli kuulumaan Venäjään, kun taas alavirtaan laajat alueet joen itäpuolella rannikkoon saakka kuuluvat Norjalle. Sopimuksen mukaan sen tuli mahdollistaa suomalaisille pääsy Pohjoiselle jäämerelle.

Suomen itsenäistymisen jälkeen Neuvosto-Venäjä luovutti vuonna 1920 Tarton rauhassa Suomelle Petsamon alueen ja sen mukana myös Kolttakönkään. Toisen maailmansodan jälkeen alue siirtyi Petsamon mukana Neuvostoliitolle. Se kuuluu nykyisin Murmanskin alueen Petsamon piiriin osana Nikelin kaupunkihallintoaluetta.

Boris Glebin venäläisaseman taustalla on sinne 1500-luvulla rakennettu Borikselle ja Glebille pyhitetty ortodoksinen kappeli. Perimätiedon mukaan kappelin rakensi erakko Trifon, joka levitti ortodoksista uskoa kolttasaamelaisten keskuuteen sekä perusti myös Petsamon luostarin.

Alueella aiemmin sijainneesta saamelaiskylästä ei ollut 2006 jäljellä mitään. Alueella aiemmin sijainnut kolttasaamelaisten tärkein kirkko paloi vuonna 1944. Sen sijaan alueella on jäljellä 1874 rakennettu ja hiljattain restauroitu toinen ortodoksinen kirkko, joka on maalattu sisältä valkoiseksi ja ulkopuolelta punaiseksi.

Boris Gleb eli Kolttaköngäs on raja-aluetta, ja sinne tarvitaan viisumin lisäksi erityislupa. Vuonna 1965 alue oli lyhyen ajan viisumivapaa alue ulkomaalaisille, mutta Norjan viranomaiset sulkivat vapaan kulun 59 päivän kuluttua alkoholikaupan vuoksi. Nykyään alue on suljettu, mutta siellä pidetään jumalanpalvelus kahdesti vuodessa.  Norjan Kirkkoniemestä järjestetään kesäaikaan turisteille päivittäin veneretkiä Paatsjoelle Boris Glebin edustalle.

Kylässä oli arkangelilaisen höyrylaivayhtiön 1890-luvulla rakennuttama pieni majatalo, jota Suomen Matkailijayhdistys ylläpiti 1920-luvun alkupuolelta lähtien. Vuonna 1931 Kolttakänkäälle valmistui valtion rakennuttama ja Suomen matkailijayhdistyksen ylläpitämä majatalo. Se paloi vuonna 1937, ja tilalle valmistui vuonna 1939 valtion rakennuttama funkistyylinen hotelli.

## Vuoden 1918 tapahtumat
New York Timesin mukaan 11. toukokuuta 1918 Tukholmasta oli ilmoitettu, että joukko suomalaisia valkokaartilaisia oli lähettänyt Boris Glebiin pienen sotilasosaston, joka oli pysyttänyt Suomen lipun alueelle julistaen sen Suomelle kuuluvaksi. 17. toukokuuta Kristianiasta oli raportoitu, että 300 valkokaartilaista, jotka Mannerheim olisi lähettänyt puhdistamaan alueelta punakaartit ja venäläiset ottaakseen haltuunsa Muurmannin radan, olisi taistellut Boris Glebissä ja ajanut venäläiset joukot pois ympäröivälle Norjan alueelle.

## Katso myös
*Boris Glebin voimalaitos

## Lähteet

## Aiheesta muualla

*Harri Hautajärvi: Autiotuvista lomakaupunkeihin. Lapin matkailun arkkitehtuurihistoria (Väitöskirja) Aalto-yliopiston taiteiden ja suunnittelun korkeakoulu, Arkkitehtuurin laitos 2014. .
*Boris Gleb  Rajaton vesi Paatsjoki-sivusto.
*Boris Glebin ortodoksinen kirkko  (kuva)
ESTP

**Euroopan avaruusteknologian yhteisö** eli **European Space Technology Platform** (ESTP) on 7. puiteohjelmassa yhteisö, jossa pääosapuolet ovat ESA ja Euroopan komission avaruusalan yksikkö. Se pyrkii koordinoimaan EU:n avaruusteknologian rahoitusta ja tutkimusteemoja. 

Yhteisö on julkaissut ensimmäisen strategisen tutkimussuunnitelmansa (SRA). Sen pohjalle ehkä luodaan JTI-ohjelma, mutta vuonna 2008 näyttää siltä, että tällainen ehkä luodaan satelliittikaukokartoitusta muttei teknologioita varten. 

## Katso myös
* Euroopan avaruusjärjestö
* Global Monitoring for Environment and Security
* European Technology Platform
* Joint Technology Initiative

## Aiheesta muualla
* European Space Technology Platform-sivusto (EU)
* European Space Technology Platform-sivusto (ESA) 
* [ftp://ftp.cordis.lu/pub/era/docs/18_euspace_tp_en.pdf European Space Technology Platform]
* Strategic Research Agenda
Integral Satcom Initiative

**Integral Satcom Initiative** (ISI) on eurooppalainen tutkimusyhteisö, joka pyrkii koordinoimaan satelliittitietoliikenteen teknistä tutkimusta. Suomeksi se on "integroitu tietoliikennesatelliittialoite". ISI on eräs Euroopan komission 7. puiteohjelmassa luoma teknologiayhteisö. 

Sen toiminta alkoi 19. kesäkuuta 2005.
 
## Katso myös
* European Technology Platform eli eurooppalainen teknologiayhteisö
* Joint Technology Initiative eli eurooppalainen teknologia-alan yhteisyritys
* Satelliittipuhelin
* Satelliittitelevisio
* Satelliittiradio

## Aiheesta muualla
* Integral Satcom Initiative-sivusto 
* Integral Satcom Initiative
* Enrico Del Re and Marina Ruggieri, *ISI — The Integral SatCom Initiative Towards FP7*, in Satellite Communications and Navigation Systems, Springer US,
Alexondra Lee

**Alexondra Lee** (s. 8. helmikuuta 1975) on yhdysvaltalainen näyttelijä. Hän on noussut julkisuuteen rooleillaan televisiosarjoissa *[[Viiden juttu]]* ja *Special Unit 2*. 

Pennsylvaniassa syntynyt Lee on menestynyt myös baletin maailmassa. Hän aloitti tanssiharrastuksensa nelivuotiaana. 

Mallinurallaan Lee pääsi vuonna 2001 *Stuff*-lehden 101:n kauneimman naisen listan 81. sijalle. 

## Aiheesta muualla
*
Ernst Rüdiger von Starhemberg

**Ernst Rüdiger von Starhemberg** (12. tammikuuta 1638 Graz – 4. tammikuuta 1701 Vösendorf Wienin lähellä) oli itävaltalainen kreivi ja sotapäällikkö. Starhemberg kunnostautui erityisesti Wienin puolustuksen johtajana 1683 turkkilaisten piirittäessä kaupunkia.
Janet Hubert-Whitten

**Janet Louise Hubert-Whitten** (s. 13. tammikuuta 1956) on yhdysvaltalainen näyttelijä. Hän esiintyi *[[Bel-Airin prinssi]]ssä* Vivian Banksin roolissa, kunnes tuli korvatuksi Daphne Maxwell Reidillä. 

## Aiheesta muualla
*
Smedley Butler

**Smedley Darlington Butler** (30. heinäkuuta 1881, West Chester (Pennsylvania) – 21. kesäkuuta 1940) oli yhdysvaltalainen merijalkaväen kenraali ja palkituimpia yhdysvaltalaisia sotilaita. Hän tuli tunnetuksi sodanvastaisista näkemyksistään. Butler kirjoitti kirjan *War is a Racket*, jossa hän kritisoi Yhdysvaltojen ulkomaanpolitiikkaa ja sotia.

## Sotilasura
Vastoin isänsä toiveita Butler lopetti koulunkäynnin ollessaan 16-vuotias, Yhdysvaltojen julistettua sodan Espanjalle vuonna 1898. Hän haavoittui kahdesti Boksarikapinan aikana Kiinassa. Tientsinin taistelussa vuonna 1900 häntä ammuttiin reiteen ja San Tan Patingissa rintaan. Vuosina 1909–1912 hän palveli Nicaraguassa, jossa hän toimi 1. merijalkaväkirykmentin 3. pataljoonan komentajana. Hänelle myönnettiin Medal of Honor -mitali kahdesti, joista ensimmäinen myönnettiin Veracruzin miehityksen aikaisesta urheudesta ja toinen Haitin miehityksen aikana johdetusta hyökkäyksestä kapinallisten leiriin.

Ensimmäisen maailmansodan jälkeen Butler toimi varuskunnan komentajana Quanticossa. Vuosina 1927–1929 hän toimi merijalkaväen joukkojen komentajana Kiinassa. Palattuaan Yhdysvaltoihin hänet ylennettiin kenraalimajuriksi 48-vuotiaana. Vuonna 1931 hän levitti julkisesti huhua, jonka mukaan Benito Mussolini olisi ajanut lapsen päältä autolla. Italian hallitus esitti vastalauseen ja presidentti Herbert Hoover määräsi laivastoministerinsä Charles Francis Adamsin nostamaan syytteen Butleria vastaan sotaoikeudessa. Butlerin esitettyä anteeksipyynnön syyte peruutettiin ja hän selvisi varoituksella. Samana vuonna tultuaan sivuutetuksi merijalkaväen komendantin nimityksessä hän jäi eläkkeelle.

Marraskuussa 1934 Butler väitti, että liike-elämän johtajat olivat poliittisen salaliiton takana murtaakseen presidentti Rooseveltin. Tätä väitettyä salaliittoa alettiin kutsua mediassa business-salaliitoksi, ja media varoitti kongressia vallankaappausyrityksestä.

## Teokset
**War is a Racket*, suomennettu nimellä  Sota on suuri huijaus. Oppian, 2018. .

## Aiheesta muualla

* Major General Smedley Butler USMC
* Butlerin teos ''War is a Racket'' archive.orgissa
*Ote teoksesta ''Sota on suuri huijaus''.

## Viitteet
Tracy Scoggins

**Tracy Dawn Scoggins** (s. 13. marraskuuta 1953) on yhdysvaltalainen näyttelijä. 

Tracy Scoggins, syntyperäinen texasilainen, on opiskellut Southwest Texas State Universityssa puhetaitoa ja liikuntakasvatusta. Valmistuttuaan hän pääsi töihin Elite Modelling Agency -mallitoimistoon New Yorkiin. Vuoden jälkeen hän jatkoi mallin uraansa Italiassa, Ranskassa ja Saksassa. Joitain vuosia myöhemmin Scoggins palasi takaisin Yhdysvaltoihin opiskelemaan näyttämötaidetta Wynn Handman Studiossa sekä Herbert Berghof Studiossa, jotka molemmat ovat erittäin tunnettuja ja arvostettuja alan opinahjoja. Opintojensa jälkeen hän muutti länsirannikolle.

Scoggins on tullut tunnetuksi useista televisiosarjoista. Hän on näytellyt esimerkiksi sarjoissa *[[Dynastia (vuoden 1981 televisiosarja)|Dynastia]]*, *[[Colbyt]]*, *[[Teräsmieheni]]*, *[[Babylon 5]]* ja *[[Crusade]]*.

Scoggins avioitui John Conellyn kanssa heinäkuussa 1982, mutta pariskunta erosi vuonna 1988.

Scoggins oli tarjolla uimahyppääjäksi Yhdysvaltain olympiajoukkueeseen Moskovan olympialaisissa, mutta kisamatka ei toteutunut Yhdysvaltain ja muutamien muiden läntisten maiden päätettyä boikotoida Neuvostoliitossa järjestettyjä kilpailuja.

## Aiheesta muualla
*
Karl Staaff

**Karl Albert Staaff** (21. tammikuuta 1860 Tukholma – 4. lokakuuta 1915 Tukholma) oli ruotsalainen poliitikko, joka toimi Ruotsin pääministerinä vuosina 1905–1906 ja 1911–1914.

Staaff oli vuonna 1882 perustamassa radikaalia ylioppilasyhdistystä Verdandia ja tuli sen ensimmäiseksi puheenjohtajaksi. Vuonna 1896 hänet valittiin valtiopäivien toiseen kamariin kansanpuolueen radikaalin ryhmän jäsenenä. Staaff suhtautui Norjan myötämielisesti ja arvosteli hallituksen unionipolitiikkaa.
 

Vuosina 1905–1906 Staaff oli Ruotsin ensimmäisen vasemmistohallituksen pääministeri. Hän teki ensimmäisellä pääministerikaudellaan aloitteen yleisestä äänioikeudesta ja enemmistövaalitavasta, joita ei kuitenkaan hyväksytty valtiopäivien ensimmäisessä kamarissa. Vuosina 1909–1910 Staaff oli valtiopäivien toisen kamarin varapuhemies.

Parlamentarismin ohjelmakseen ottaneiden liberaalien vuonna 1911 saavuttaman vaalivoiton jälkeen Staaffista tuli jälleen pääministeri. Hän asettui vastustamaan kuningasta, porvaristoa ja talonpoikaisluokan enemmistöä maan puolustuskysymyksissä, ja joutui eroamaan vuonna 1914 hallituksineen kuningas Kustaa V:n talonpoikaismarssin yhteydessä pitämän niin sanotun linnanpihapuheen jälkeen. Kuningas nimitti 17. helmikuuta 1914 uudeksi pääministeriksi Hjalmar Hammarskjöldin.

Karl Albert Staaff kuoli 4. lokakuuta 1915 Tukholmassa 55-vuoden iässä. Hänet on haudattu Norra begravningsplatsenin hautausmaalle.

## Lähteet

## Aiheesta muualla
Gordon Thomson

**Gordon Thomson** (s. 2. maaliskuuta 1945 Ottawa, Ontario) on kanadalainen näyttelijä. Hänet tunnetaan televisiosarjasta *[[Dynastia (vuoden 1981 televisiosarja)|Dynastia]]*, jossa hän esitti Adam Carringtonia vuosina 1982–1989. Thomsonin roolityö palkittiin Golden Globe -ehdokkuudella vuonna 1988.

Thomson näytteli Adam Carringtonia myös muutamassa *[[Colbyt]]*-sarjan jaksossa (1985–1986).  Minisarjassa *[[Dynastia – viimeinen luku]]* (1991) hänet korvasi näyttelijä Robin Sachs.

*Dynastian* lisäksi Thomson on ollut mukana saippuasarjoissa *[[Ryan's Hope]]* (1981), *[[Santa Barbara (televisiosarja)|Santa Barbara]]* (1990–1993), *[[Sunset Beach]]* (1998–1999), *[[Passions]]* (2000) ja *[[Päivien viemää]]* (2009). Hän on lisäksi vieraillut muun muassa sarjoissa *[[Lemmenlaiva]]*, *[[Baywatch]]*, *[[Beverly Hills 90210]]* ja *[[Tunteita ja tuoksuja]]*.

Vuonna 2006 Thomson esiintyi sivuosissa elokuvissa *[[Poseidon (elokuva)|Poseidon]]* ja *[[Little Miss Sunshine]]*.

## Lähteet

  
## Aiheesta muualla
*
Laura Harring

**Laura Elena Harring** (s. 3. maaliskuuta 1964) on yhdysvaltalainen näyttelijä. Hänet tunnetaan varsinkin roolista David Lynchin elokuvassa *[[Mulholland Drive]]* (2001). Lisäksi hän on esiintynyt muun muassa saippuaoopperassa *[[Sunset Beach]]*.

Harring syntyi ja asui varhaiset vuotensa Meksikossa, josta hänen äitinsä oli kotoisin. Hän voitti vuonna 1985 Miss USA:n tittelin ja pääsi siten edustamaan kotimaataan Miss Universe -kilpailuun.

Harring oli vuosina 1987–1989 naimisissa poliitikko kreivi Carl-Eduard von Bismarckin kanssa. 

## Aiheesta muualla
*
Priscilla Garita

**Priscilla Garita** (s. 15. maaliskuuta 1968) on yhdysvaltalainen näyttelijä. Hän esitti Gabi Martinezia saippuaoopperassa *[[Sunset Beach]]* (1997–1999).

## Aiheesta muualla
*
Rainer Kaunisto

**Rainer Aaro Uolevi Kaunisto** (s. 27. toukokuuta 1950 Toholampi) on suomalainen näyttelijä ja nukketeatteritaiteilija. Kaunisto on näytellyt monissa näytelmissä Helsingin seudun teattereissa, mutta häntä on nähty myös sivurooleissa televisiosarjoissa sekä elokuvissa ja hänen ääntään on kuultu monissa piirretyissä, kuten esimerkiksi ''Villen taikasaappaissa'', ''Olipa kerran löytöretkillä'', ''Sherlock Koirassa'' ja ''Tontuissa''.
 
Kaunisto oli kiinnitettynä harjoittelijaksi Savonlinnan Teatteriin 1971–1973, näyttelijäksi Imatran Teatteriin 1973–1975, Joensuun kaupunginteatteriin 1975–1981 ja  Jyväskylän kaupunginteatteriin 1981–1996. Taiteellinen ja tekninen vastaava ja omistaja Nukketeatteri Roomassa hän on ollut vuodesta 1996 lähtien. 

Kaunisto aloitti nukketeatterityöt vuonna 1973, ja pitää nykyään omaa yhdenmiehen nukketeatteriaan, Nukketeatteri Roomaa. Yli 30 vuoden nukketeatterityön aikana Kaunisto on tehnyt satoja nukkeja sekä ohjannut ja näytellyt kymmenissä nukketeatteriesityksissä.

Rainer Kaunisto on Unicefin hyvän tahdon lähettiläs. Hänelle myönnettiin taiteilijaeläke vuonna 2017.

## TV-sarjat
*''Avaruusarkki''
*''Pikku veturi'' (lastensarja) juontaja Toivo Taivas, 1997–2000
*''Kaverille ei jätetä'' (tv-sarja, 2004)

## Ääniroolit

## Lähteet
* Suomen teatterit ja teatterintekijät, (1974), (1993), Teatterit ja teatterintekijät (2005)

### Viitteet

## Kirjallisuutta
*Peltonen, Leila ja Tawast, Marjut (toim.): Nukketeatteria suomalaisilla näyttämöillä. Like, Helsinki 2009. 
*Peltonen, Leila: Nukketeatterin tekijänä Lapissa. Atrain & Nord, Kemi 2019. 

## Aiheesta muualla
*Siren, Eero (väitöskirja): Nukketeatteri ja näyttelijän maailma, Taideyliopiston Teatterikorkeakoulu, Helsinki 2017. Verkossa
*Siren, Eero: Veitsi ja sukka: Nukketeatteri toi tutkijaksi. NIVEL. Taideyliopiston Teatterikorkeakoulu, Helsinki 2015. Verkossa
*Siren, Eero: Lectio Praecursoria, (Väitöstilaisuuden alkupuheenvuoro.) Acta Scenica. Taideyliopiston Teatterikorkeakoulu, Helsinki 2017. Verkossa
*Näyttämö ja tutkimus, vol.9. 2022. Verkossa
DJ Jazzy Jeff

**Jeffrey A. Townes**, taiteilijanimeltään **DJ Jazzy Jeff** (s. 22. tammikuuta 1965) on yhdysvaltalainen DJ, hip hop -tuottaja ja näyttelijä. Hänet tunnetaan 1980-luvulla perustetusta *DJ Jazzy Jeff & The Fresh Prince* -kokoonpanosta, jossa hän esiintyi yhdessä Will Smithin kanssa.

Sekä DJ Jazzy Jeff että Will Smith olivat 1990-luvulla rooleissa *[[Bel-Airin prinssi]]ssä*. 

## Aiheesta muualla
*  

## Lähteet
Rickard Sandler

**Rickard Johannes Sandler** (29. tammikuuta 1884 Torsåker – 12. marraskuuta 1964 Hägersten) oli ruotsalainen sosialidemokraattinen poliitikko.

Vuonna 1912 Sandler perusti työväen sivistysliiton, jonka puheenjohtajana hän oli 1919–1938. Hän oli salkuttomana ministerinä 1920 ja 1921–1923, finanssiministerinä 1920, kauppaministerinä 1924–1925, pääministerinä 1925–1926 ja Hanssonin toisen hallituksen ulkoministerinä 1932–1939. Sandler pyrki Ruotsin kansainvälisen aseman voimistamiseen varsinkin Kansainliiton piirissä ja pohjoismaisen yhteistyön edistämiseen. Vuonna 1938 hän ehdotti, että Ahvenanmaa linnoitettaisiin ja että Ruotsi ja Suomi puolustaisivat sitä yhdessä. Suunnitelman rauettua muun muassa Neuvostoliiton vastustuksen vuoksi Sandler joutui luopumaan Ruotsin ulkoasiainministerin tehtävistä Hanssonin toisen hallituksen erottua 13. joulukuuta talvisodan vuoksi. Hanssonin kolmas hallitus oli sota-ajan yhteishallitus ilman Ruotsin kommunistista puoluetta. Se istui vuoteen 1945.

Sandleria ei enää valittu Per Albin Hanssonin seuraavaan, Hanssonin kolmanteen hallitukseen. Saksan lehdistö oli talvisodan alkupäivinä arvostellut liittolaiselleen Neuvostoliitolle uskollisena muun muassa Ruotsia Suomen yllyttämisestä sotaan Neuvostoliittoa vastaan. Vuosina 1941–1950 Sandler toimi Gävleborgin läänin maaherrana. Hän toimi myös Tilastollisen keskustoimiston ylijohtajana ministerivuosiensa välissä 1926–1932.

Sandler toimi Kansainliiton neuvostossa 2. lokakuuta 1936 – 20. tammikuuta 1939.

## Lähteet
Tim Reid

**Tim Reid** (s. 19. joulukuuta 1944) on yhdysvaltalainen näyttelijä, koomikko, ohjaaja, tuottaja ja käsikirjoittaja. Hän oli vuonna 1988 Emmy-ehdokkaana kahdessa kategoriassa työstä televisiosarjassa *Frank's Place*. Sen ulkopuolella hänet tunnetaan esimerkiksi sarjoista *WKRP in Cincinnati* ja *Simon & Simon* sekä minisarjasta *[[Se (minisarja)|Se]]* (1990).

Reidin puoliso on näyttelijäkollega Daphne Maxwell Reid. 

## Aiheesta muualla
*
Sydänsyöpä

**Sydänsyöpä** on sydämessä esiintyvä syöpä. Sairaus on erittäin harvinainen, koska sydämen solut eivät juurikaan jakaudu vaan käyttäytyvät eri tavalla kuin niin kutsutut epiteeli- eli peittosolut, joista syöpäkasvain usein saa alkunsa. Tämän vuoksi tapauksia rekisteröidään vuosittain alle yksi miljoonaa asukasta kohden.

## Lähteet
Medicine Hat

**Medicine Hat** on kaupunki Trans-Canada Highwayn varrella Albertan provinssissa Kanadassa. Sen väkiluku on noin 60&nbsp;000 (2011), joten se on Albertan kuudenneksi suurin kaupunki. 

Medicine Hatin maisemaa hallitsevat Saskatchewanjoen laaksot. Jokeen yhdistyy sivujokia kaupungin rajoilla, ja joki on muovannut ajan myötä kaupungin ympäristöön syviä laaksoja ja jyrkänteitä.

Kanadalaiset rautatietyöläiset saapuivat nykyisen Medicine Hatin seudulle vuonna 1883 ja perustivat sinne kylän, joka sai nimensä vanhan intiaanilegendan mukaan. Kylä kasvoi ja kehittyi kasvavan liikenteen myötä, sillä se sijaitsee Winnipegin ja Vancouverin puolivälissä. Kaupunkioikeudet Medicine Hat sai vuonna 1906.

Medicine Hat on Kanadan kuivin kaupunki, siellä paistaa aurinko 271 päivänä vuodesta. Kasvukauden pituus on 120 päivää.

## Lähteet

## Aiheesta muualla
Brad Winchester

**Bradley "Brad" Winchester** (s. 1. maaliskuuta 1981 Madison, Yhdysvallat) on yhdysvaltalainen jääkiekkoilija. Hän pelaa oikeana laitahyökkääjänä.

Winchester pelasi kaudet 1997–1999 ns. Yhdysvaltain kansallisessa kehitysohjelmassa, joka kehitti nuoria lupauksia. Kaudet 1999–2003 hän edusti WCHA-yliopistosarjassa pelaavaa Wisconsinin yliopiston joukkuetta. Tuona aikana Winchester varattiin myös NHL:ään, kun Edmonton Oilers otti miehen 35. varauksena vuoden .

Kaudet 2003–2005 Winchester pelasi Edmontonin farmijoukkueissa Toronto Roadrunnersissa ja Edmonton Roadrunnersissa AHL:ssa. NHL-debyyttinsä Winchester teki kaudella 2005–2006, vaikka tuokin kausi meni pääasiassa AHL-liigan Hamilton Bulldogsissa. Seuraavalla kaudella hän pelasi koko kauden Edmontonissa. Kesällä 2007 Winchester teki sopimuksen Dallas Starsin kanssa. Dallasissa Winchester pelasi 41 ottelua, mutta siirtyi seuraavaksi kaudeksi St. Louis Bluesiin.

St. Louisissa pelatessaan Winchester pelasi kauden  alkua, jolla hän edusti AHL:n Peoria Rivermeniä, lukuun ottamatta vakituisesti NHL:ssä. Helmikuussa 2011, kesken kauden , hän siirtyi Anaheim Ducksiin vaihdossa kolmannen kierroksen varausvuoroon . Lokakuussa 2011 hän teki vapaana pelaajana sopimuksen San Jose Sharksin kanssa osallistuttuaan sitä ennen seuran harjoitusleirille.

Sharksissa Winchester pelasi 67 peliä ja teki niissä 10 pistettä. Työsulun takia viivästyneen kauden 2012–2013 alussa Winchester osallistu Calgary Flamesin harjoitusleirille mutta ei saanut sopimusta joukkueeseen. Tämän jälkeen Winchester teki koesopimuksen AHL-joukkue Milwaukee Admiralsiin.

Yhdysvaltoja Winchester edusti alle 18-vuotiaiden MM-kilpailuissa vuonna 1999 ja nuorten maailmanmestaruuskilpailuissa vuonna 2000.

## Lähteet
Komplementti (joukko-oppi)

**Komplementti** tai **komplementtijoukko** on joukko-oppiin liittyvä termi. Joukon *A* komplementti sisältää kaikki ne alkiot, jotka eivät kuulu joukkoon *A*. Komplementti otetaan perusjoukon suhteen. Joukon *A* komplementtia merkitään *A*C. Joskus käytetään myös merkintöjä *A*&prime;,\bar{A}  sekä \complement_E A (missä *E* on perusjoukko) tai \complement A.

Muodollisesti komplementti määritellään seuraavasti:

:A^c = \{ x \in E \, | \, x \not\in A \}, missä *E* on perusjoukko.

Komplementti voidaan määritellä myös joukkoerotuksena perusjoukosta *E*:

:A^c = E \, \setminus \, A

## Esimerkkejä
* Jos perusjoukko on {0,1,2,3,4,5}, on {1,2,3}C&nbsp;=&nbsp;{0,4,5}.
* Jos perusjoukkona on reaalilukujen joukko, on rationaalilukujen joukon komplementti irrationaalilukujen joukko.

## Katso myös
* Joukkoerotus
* Yhdiste
* Leikkaus

## Lähteet

## Kirjallisuutta
*
Kritiikkiportti

**Kritiikkiportti** oli verkossa julkaistava portaali, jossa oli linkkejä suomalaisten sanomalehtien verkkoversioissa julkaistuihin taidearvosteluihin 11.5.2008 - 23.6.2011 väliseltä ajalta. Hankkeessa oli mukana 28 sanomalehteä. Portaalin päätoimittajana toimi silloinen Suomen arvostelijain liitto SARVn puheenjohtaja Siskotuulikki Toijonen.

Kritiikkiportin tarkoituksena oli julkaisijoiden mukaan vahvistaa ja demokratisoida taiteen, sen kritiikin ja kriitikoiden asemaa sekä taide- ja kritiikkikeskustelua. 

Kritiikkiporttia ylläpitivät Suomen arvostelijain liitto SARV, Suomen Kulttuurirahasto ja hankkeeseen osallistuivat sanomalehdet. Kritiikkiporttia hallinnoi kuuden henkilön ohjausryhmä, jossa on edustajat Suomen Kulttuurirahastosta, SARVista ja hankkeessa mukana olevista lehdistä. 

Portaalissa saattoi hakea arvosteluja erilaisilla hakumenetelmillä. Lisäksi Kritiikkiportissa julkaistiin kaksi kertaa kuukaudessa pääkirjoitus.

Kritiikkiportin päivitys loppui 23.6.2011. 

## Lähteet

## Aiheesta muualla
* Kritiikkiportti.
* Taidekritiikit kootaan yhdelle sivustolle. Radion kulttuuriuutiset, Yle 12.6.2008.
The Best of Kiss (2008)

**The Best of Kiss** on KISS-yhtyeen kokoelma-albumi. Se julkaistiin 21. huhtikuuta 2008 ja sisältää Kissin kappaleita vuosilta 1974–1983. Kokoelmalevy on osa Universalin *Green Series* -kokoelmalevysarjaa.

## Kappaleet
#
#
#
#
#
#
#
#
#
#
#
#
#
#
#

## Aiheesta muualla
*
Aleksei Semjonov

**Aleksei Anatoljevitš Semjonov** (, s. 10. huhtikuuta 1981 Murmansk, Venäjän SFNT, Neuvostoliitto) on venäläinen jääkiekkoilija, pelipaikaltaan puolustaja.

Semjonov muutti teini-ikäisenä Kanadaan, jossa hän pelasi juniorina OHL-liigaa Sudbury Wolvesissa. Viimeisellä juniorikaudellaan 2000–2001 hän teki 63 pistettä 65 ottelussa ja oli koko liigan parhaita pistemiehiä. NHL-seura Edmonton Oilers  Semjonovin vuonna  toisella kierroksella numerolla 36. Kauden 2001–2002 hän pelasi Oilersin farmijoukkueessa AHL:n Hamilton Bulldogsissa ennen NHL-ensiesiintymistään kaudella 2002–2003.

Työsulkukaudella 2004–2005 Semjonov pelasi kotimaassaan SKA Pietarin joukkueessa ja NHL-ura jatkui kaudella 2005–2006 Florida Panthersissa. Kauden 2006–2007 hän pelasi puoliksi Pantherissa ja venäläisessä Salavat Julajev Ufassa. Kesällä 2007 Semjonov siirtyi vapaana pelaajana San Jose Sharksiin. Hän pelasi Sharksissa kaudet 2007–2008 ja 2008–2009, kunnes siirtyi kaudeksi 2009–2010 KHL:n Dynamo Moskovaan. Seuraavaksi kaudeksi Semjonov siirtyi SKA Pietariin.

Semjonov on 198 senttiä pitkä ja hän painaa 95 kiloa. Hän laukoo vasemmalta.

## Tilastot

## Lähteet

* 
*
Allie Sin

**Allie Sin** (oik **Stephanie Draheim**, s. 26. joulukuuta 1985 Flint, Michigan) on yhdysvaltalainen entinen pornonäyttelijä ja strippari. Sin aloitti uransa vuonna 2004 ollessaan 18-vuotias. Hän esiintyi aluksi enimmäkseen omilla verkkosivuillaan nimellä Naughty Nati. Myöhemmin hän siirtyi työskentelemään enemmän elokuvien pariin ja on esiintynyt yli 30 pornoelokuvassa. Sin tunnetaan erityisesti useista tatuoinneistaan. Vuonna 2005 hän kuitenkin joutui olemaan hetkellisesti poissa alalta, koska Sinillä oli ongelmia silloisen poikaystävänsä Phoenix Mourning -yhtyeen laulajan Jeremiah Ruffin kanssa. Tuona aikoina Sin esiintyi stripparina Mons Venus strippikerholla Tampassa, Floridassa. Eron jälkeen hän palasi takaisin pornoelokuvien pariin.

## Lähteet

## Aiheesta muualla
* 
* 
* iafd.com
Neaera (yhtye)

**Neaera** on melodista death metallia soittava yhtye, joka tulee Münsterista Saksasta. 

## Jäsenet
* Benjamin Hilleke - laulu
* Stefan Keller - kitara
* Tobias Buck - kitara
* Benjamin Donath - bassokitara
* Sebastian Heldt - rummut

## Diskografia
* 
* 
* 
* 
* 
* 
* 

## Aiheesta muualla

*Yhtyeen kotisivut
* 
* 
*
Eino Mykkänen

**Eino Henrik Mykkänen** (2. helmikuuta 1909 Lapinlahti – 25. syyskuuta 1947 Sodankylä) oli suomalainen kirjailija, metsätyönjohtaja ja toimittaja.

## Ura
Mykkänen pääsi ylioppilaaksi 1928 Terijoen yhteiskoulusta ja opiskeli Yhteiskunnallisessa korkeakoulussa 1929−1933. Samaan aikaan hän toimi Kadettikoulun nyrkkeilyn opettajana ja teki nyrkkeilijänä kilpailumatkoja Viroon ja Skandinavian maihin. 1933 Mykkänen siirtyi Pohjois-Suomeen, ensin metsätyömieheksi ja sitten Kemi-yhtiön metsätyönjohtajaksi. 1936 hän palasi Helsinkiin, toimien  Helsingin Sanomien oikolukijana ja uutistoimittajana. 1943−1944 hän oli Pohjolan Sanomien toimittaja Sodankylässä, jossa hänellä oli asutustila. Mykkänen oli reservin luutnantti (1940), joka haavoittui vakavasti talvisodan alkupäivinä ja vietti useita jaksoja sotasairaalassa jääden pysyvästi sotainvalidiksi.

## Yksityiselämä
Mykkäsen vanhemmat olivat työmies Juho Heikki Mykkänen ja Liisa Leinonen ja puoliso vuodesta 1937 Martta Rissanen. Eino Mykkäsen poika on entinen kansanedustaja Jouni Mykkänen ja pojanpoika kansanedustaja ja entinen ulkomaankauppa- ja kehitysministeri Kai Mykkänen.

## Teokset
* *Takaisintulo, romaani ajasta osa 1*.  WSOY 1945, 2. painos 1946
* *Takaisintulo, romaani ajasta osa 2*.  WSOY 1946, 2. painos 1947 

## Lähteet
* Suomen kirjailijat tietokanta 
* Pohjoissavolaisen kaunokirjallisuuden bibliografia: Eino Mykkänen 
* Iisalmelaisia kirjailijoita: Eino Mykkänen

### Viitteet
Katha Pollitt

**Katha Pollitt** (s. 14. lokakuuta 1949) on yhdysvaltalainen kirjailija. Hän voitti vuonna 1982 National Book Critics Circle Awardin runokokoelmallaan *Antarctic Traveller*. 

Pollitt on myös tunnettu esseisti ja kolumnisti. Alun perin *The Nation* -lehdessä ilmestyneitä kirjoituksia on julkaistu myös erillisissä kirjoissa. 

Pollitt valmistui Radcliff Collegesta ja Columbian yliopistosta.
Kattila (Jaaman piiri)

**Kattila** () on kylä, taajama, rautatieasema ja maalaiskunta Leningradin alueen Jaaman piirissä Venäjällä. Se sijaitsee Länsi-Inkerin ylängön länsilaidalla 35 kilometriä Jaamasta koilliseen. Kylässä on 600, taajamassa 1&nbsp;900, asemalla 34 ja koko kunnassa 3&nbsp;500 asukasta (vuonna 2010).

Kunnan keskuspaikka on Kattilan (ven. Котельский, *Kotelski*) taajama. Lisäksi siihen kuuluvat seuraavat asutuskeskukset: 
* Georgijevski (Георгиевский)
* Haapala (Хаболово, *Habolovo*)
* Jelizavetino (Елизаветино)
* Järvikoiskylä (Бабино, *Babino*)
* Kalliinkylä (Тарайка, *Taraika*)
* Kasikko (Березняки, *Bereznjaki*)
* Kattila (Котлы, *Kotly*)
* Kattilan rautatieasema
* Kihtolkan rautatieasema (Кихтолка)
* Kjamišin rautatieasema (Кямиши)
* Korovaisi (Караваево, *Karavajevo*)
* Korvettula (Корветино, *Korvetino*)
* Lipkovitsa (Липковицы, *Lipkovitsy*)
* Marvitsa (Марфицы, *Marfitsy*)
* Matautio (Матовка, *Matovka*)
* Matikylä (Маттия, *Mattija*)
* Neppola (Неппово, *Neppovo*)
* Närätövä (Нарядово, *Narjadovo*)
* Palokkaankylä (Получье, *Polutšje*)
* Perliisilä (Перелесье, *Perelesje*)
* Pieni-Rasi (Малая Рассия, *Malaja Rassija*
* Pieni-Rutja (Малое Руддилово, *Maloje Ruddilovo*)
* Pihlaala (Пиллово, *Pillovo*)
* Pontila (Понделово, *Pondelovo*)
* Pummola (Пумалицы, *Pumalitsy*)
* Raanala (Раннолово, *Rannolovo*)
* Ruuppina (Крупино, *Krupino*)
* Räättölä (Ряттель, *Rjattel*)
* Saasina (Сашино, (*Sašino*)
* Sauvokkala (Савикино, *Savikino*)
* Suuri-Kontu eli Suuri-Valkovitsa (Большие Валговицы, *Bolšije Valgovitsy*)
* Suuri-Rasi (Большая Рассия, *Bolšaja Rassija*)
* Suuri-Rutja (Большое Руддилово, *Bolšoje Ruddilovo*)
* Tyytitsä (Тютицы,  *Tjutitsy*)
* Untova (Ундово, *Undovo*)
* Uutassola (Удосолово, *Udosolovo*)
* Valkovitsan asema (Валговицы, *Valgovitsy*)
* Varpola (Арболово, *Arbolovo*)
* Velkotta (Велькота, *Velkota*)
* Villikaisi (Великино, *Velikino*)
* Voinosalo (Войносолово, *Voinosolovo*)
* Volnyi (Вольный)
* Värtösi (Вердия, *Verdija*)

Kattila on entisen vatjalaisalueen keskus. Vatjalaisten perinteisiä elinkeinoja olivat maanviljely, kalastus ja rautateollisuus, jonka raaka-aineena käytettiin järvimalmia. Nykyään alueen vatjalaiset ovat sulautuneet venäläisiin. Muutamissa kylissä asui inkerinsuomalaisia, jotka kuuluivat Kattilan luterilaiseen seurakuntaan.

Maatalous on yhä seudun pääelinkeino. Se on keskittynyt maidon ja lihan tuotantoon sekä perunan viljelyyn. Työtä antaa myös metsänhankinta, soran ja hiekan louhinta ja turvetuotanto. Kattilan asemalta on rautatieyhteys Pietariin, Veimariin ja Laukaansuuhun.

Kunnan alueella sijaitsee yli 12&nbsp;100 hehtaarin suuruinen Kattilan rauhoitusalue. Toinen suojelukohde on Velkotan tammimetsä, jossa on säilynyt kolmensadan vuoden ikäisiä puita. Kattilan kylän nähtävyyksiä on Albrechtin kartanon puistoalue. Vuonna 1827 Kattilassa asui ja työskenteli venäläinen taiteilija Orest Kiprenski. Ennen seudulla oli myös muita sukukartanoita.

## Lähteet

## Aiheesta muualla
*Kattilan kunnan sivusto 
*Kattilan kunta Jaaman piirihallinnon sivustolla  
*Kattila Leningradin alueen kulttuuri -tietosanakirjassa
Twenty Two

**Twenty Two** on ruotsalaisen Millencolinin kappale, joka julkaistiin heidän albumillaan For Monkeys. Sen julkaisi singlenä 6. huhtikuuta 1997 Shock Records. Singlen b-raidat olivat kappaleet *Israelites* ja *Vixen*, jotka julkaistiin myöhemmin heidän kokoelma-albumillaan The Melancholy Collection. Single julkaistiin vain Australiassa Lozin Mustin tilalle, sillä se sisälsi paheksutun kirosanan *fuck*.

## Kappaleet
# Twenty Two
# Israelites
# Vixen

## Lähteet
Muotoutumisvaihe

**Muotoutumisvaihe** (**luomiskausi**) on yksi viidestä esikolumbiaanisen Amerikan kulttuurisesta kehitysvaiheesta. Se kattaa suunnilleen vuodesta 2500 eaa. vuoteen 300 jaa. ulottuvan ajanjakson. Käsitteen esittelivät Gordon R. Willey ja Philip Phillips teoksessaan *Method and Theory in American Archaeology* (1958).

Willey ja Phillips pitivät muotoutumisvaiheen tunnuspiirteinä maataloutta, pysyvää asutusta ja väestön keskittymistä kyliin. Muotoutumisvaiheessa syntyi myöhempien sivilisaatioiden perusta: varhainen tähtitiede, monumenttirakentaminen, ammattikuntien eriytyminen, kaupunkisuunnittelu ja uskonnollisen elämän keskittyminen temppeleihin tai kulttikeskuksiin. Käsitteen taustalla oli havainto siitä, että maatalousyhteiskuntien kehitys noudatteli yhteistä peruskaavaa: pieniä maanviljelyskyliä oli yhä tiheämmässä, ja osa niistä kehittyi kaupungeiksi. Kehitys alkoi eri puolilla Amerikkaa eri aikoina. Arkaaiselle kaudelle ominainen metsästys ja keräily pysyi pääasiallisena tai ainoana elinkeinona laajoilla alueilla Pohjois- ja Etelä-Amerikassa aina eurooppalaisten saapumiseen saakka.

Muotoutumisvaiheen määritelmän täyttäviä yhteiskuntia esiintyi käytännössä vain Mesoamerikassa, Etelä-Amerikan länsi- ja luoteisrannikolla sekä muutamin paikoin Pohjois-Amerikassa. Termi onkin suurelta osin jäänyt pois käytöstä ja korvautunut täsmällisemmin määritellyillä paikallisilla periodisoinneilla ja arkeologisilla kulttuureilla. Pohjois-Amerikan itä- ja koillisosien sekä Suurten tasankojen muotoutumisvaihetta kutsutaan metsämaan kaudeksi, joka alkoi noin 1000 eaa. Lounaisalueella arkaainen kausi päättyi noin 100 eaa. Sitä seurasivat muotoutumisvaiheen Pueblo-, Mogollón- ja Hohokam-kulttuurit. Andien kronologiassa muotoutumisvaihe ajoittuu noin vuosiin 1800 eaa. – 100 jaa. Sen tunnuspiirteitä ovat varhainen keramiikka ja metallurgia, kasteluviljelyn kehittyminen, kangaspuilla kutominen ja monumenttirakentaminen, mahdollisesti myös ensimmäisten valtioiden synty.

## Katso myös
* Mesoamerikan muotoutumisvaihe
* Pohjois-Amerikan jälkiarkaainen kausi

## Lähteet
* 
* 
* 
* 

### Viitteet
Kentin piirikunta (Delaware)

**Kentin piirikunta** on keskimmäinen Delawaren osavaltion kolmesta piirikunnasta. Sen asukasluku oli vuoden 2010 väestönlaskennassa 162&nbsp;310, ja sen hallintokeskus on osavaltion pääkaupunki Dover.

Britit alkoivat asuttaa St. Jones Riverin laaksoa vuoden 1670 paikkeilla. Aluksi alueelle muodostettiin St. Jonesin piirikunta vuonna 1680, josta myöhemmin on jaettu Delawaren piirikunnat.

Kentin piirikunnassa sijaitsee Doverin lisäksi Harringtonin ja Milfordin kaupungit.

## Lähteet

## Aiheesta muualla
Playlist Plus

**Playlist Plus** on Kiss-yhtyeen kokoelma-albumi. Se julkaistiin 29. huhtikuuta 2008 ja koostuu kolmesta aiemmin julkaistusta *[[The Best Of Kiss: The Millennium Collection]]* -kokoelmalevystä.

## Kappaleet

### CD 1
# Strutter
# Deuce
# Hotter Than Hell
# C'mon And Love Me
# Rock And Roll All Nite (live)
# Detroit Rock City
# Beth
# Hard Luck Woman
# Calling Dr. Love
# Love Gun
# Christine Sixteen
# I Was Made For Lovin' You

### CD 2
# Creatures Of The Night 
# I Love It Loud 
# Lick It Up 
# All Hell's Breakin' Loose 
# Heaven's On Fire 
# Thrills In The Night 
# Tears Are Falling 
# Uh! All Night 
# Crazy Crazy Nights 
# Reason To Live 
# Hide Your Heart 
# Forever

### CD 3
# God Gave Rock 'N' Roll To You II
# Unholy
# Domino (Alive III-livealbumilta)
# Hate
# Childhood's End
# I Will Be There
# Comin' Home (Unplugged)
# Got To Choose (Unplugged)
# Psycho Circus
# Into The Void
# I Pledge Allegiance To The State Of Rock And Roll
# Nothing Can Keep Me From You

## Aiheesta muualla
*
Perusjoukko

**Perusjoukko** on joukko-oppiin liittyvä käsite. Joukkoja käsiteltäessä ajatellaan niiden yleensä olevan osia jostain laajemmasta joukosta, jota kutsutaan perusjoukoksi. Tällöin kaikki käsiteltävät joukot ovat perusjoukon osajoukkoja. Perusjoukkoa merkitään usein kirjaimella *E*.

## Esimerkkejä
* Joukkoja {a, b, c}, {a, k, w, ö}, {t}, jne. käsiteltäessä voisi perusjoukko olla aakkosten muodostama joukko {a, b, c, ..., ä, ö}.

## Katso myös
* Komplementti

## Kirjallisuutta
*
Sussexin piirikunta (Delaware)

**Sussexin piirikunta** on Delawaren osavaltion eteläisin ja suurin piirikunta Yhdysvalloissa. Sen pinta-ala on 3&nbsp;098 km² ja asukasluku 197&nbsp;145 (2010). Piirikunnan hallintokeskus on Georgetownissa.

Eurooppalaiset asuttivat piirikunnan alueen jo 1630-luvulla, mutta Sussexin piirikunta perustettiin vasta 1683.

## Lähteet

## Aiheesta muualla
New Castlen piirikunta

**New Castlen piirikunta** on Delawaren osavaltion pohjoisin piirikunta Yhdysvalloissa. Sen asukasluku oli vuoden 2010 väestönlaskennassa 538&nbsp;479, mikä on suurin koko osavaltion alueella. Piirikunnan hallintokeskus on osavaltion suurin kaupunki Wilmington.

## Lähteet

## Aiheesta muualla
Hei!

__NOTOC__
**Hei!** on suomalaisen laulaja-lauluntekijä Ville Leinosen kolmas sooloalbumi, joka julkaistiin 17. tammikuuta 2007 levymerkillä Poko Records.

Albumi sisältää mm. uusia versioita vanhoista suomalaisista iskelmistä. Albumi nousi Suomen virallisen listan sijalle 10.

## Kappaleet
#  (säv. Arcusa, Baldocci, Belcusa & Julio Iglesias, san. Raul Reiman, alkup. esittäjä Juhamatti)
#  (säv. ja san. Reiman, alkup. esittäjä Juhamatti)
#  (säv. Ben Findon, san. Jorma Toiviainen, alkup. esittäjä Juhamatti)
#  (säv. ja san. Tapani Welin, alkup. esittäjä Juhamatti)
#  (säv. Cutugno & Losite, san. Chrisse Johansson, alkup. esittäjä Markku Aro)
#  (säv. Memo Remigi, san. Reiman, alkup. esittäjä Juhamatti)
#  (säv. Meyer & Vrienten, san. Raul Reiman, alkup. esittäjä Katri Helena)
#  (säv. Antti Hyvärinen, san. Chrisse Johansson, alkup. esittäjä Marion Rung)
#  (säv. Veikko Samuli, san. Reiman, alkup. esittäjä Juhamatti)
#  (säv. Samuli, san. Juha Vainio, alkup. esittäjä Katri Helena)
#  (säv. Robert Van Leeuwen, san. Johansson, alkup. esittäjä Eini & Katri Helena)
#  (säv. Jean Bourtayre, san. Johansson, alkup. esittäjä Juhamatti, Katri Helena & Tapani Kansa)
#  (säv. ja san. Ylihärsilä, Leinonen)

## Arvostelut
* Desibeli.net: 
* Nyt.fi: 
* Soundi: 

## Lähteet

## Aiheesta muualla
* Hei! discogs.com -sivustolla
Semih Şentürk

**Semih Şentürk** (s. 29. huhtikuuta 1983 İzmir, Turkki) on turkkilainen jalkapalloilija, joka edusti seuratasolla toistakymmentä vuotta Fenerbahçea. 183 senttimetriä pitkän Şentürkin pelipaikka on hyökkääjä.

Şentürk on Fenerbahçen oma kasvatti, joka seuran alle 20-vuotiaiden PAF-joukkueessa pelatessaan teki 56 ottelussa 63 maalia. Hän on edustanut myös İzmirsporia, jossa hän pelasi lainasopimuksella vuosina 2001–2002. Kaudella 2007–2008 Şentürk voitti Turkin liigan maalikuninkuuden.

## Maajoukkueura
Turkin maajoukkueessa Şentürk on pelannut 28 ottelua ja tehnyt niissä kahdeksan maalia. Hän teki ensiesiintymisensä maajoukkueessa vuonna 2007. Onnistunut kausi 2007–2008 nosti Şentürkin Turkin joukkueeseen 2008 EM-kisoihin, joissa hän teki lohkovaiheen ottelussa Sveitsiä vastaan tasoitusmaalin, puolivälierässä Kroatiaa vastaan tasoitusmaalin aivan jatkoajan lisäajan loppuhetkillä ja maalin myös rangaistuspotkukilpailussa sekä välierässä Saksaa vastaan 86. minuutilla tasoitusmaalin, minkä Saksa kuitenkin kuittasi voittomaalilla neljä minuuttia myöhemmin.

### Maalit

## Lähteet